### 7.      Beslutning om frigivelse af rådighedsbeløb til drift af den gamle [adresse] i 2018

**Åbent**

Sagsnr.: 326-2017-42904       J.nr.: 08.03.26           Dokumentnr.:
326-2017-319978

**Sagstype**

Beslutning

**Resume og sagens baggrund**

Der er på investeringsoversigten for 2018 afsat et
rådighedsbeløb på 0,5 mio. kr. til nødvendig vedligeholdelse af den gamle
vesthavn i Kalundborg. Der søges om en anlægsbevilling på 0,5 mio. kr. til
igangsættelse af arbejdet.

**Indstillinger**

Direktøren indstiller, at der gives en anlægsbevilling på
0,5 mio. kr. til den nødvendige vedligeholdelse finansieret af det afsatte
rådighedsbeløb.

**Behandling**

Teknik- og miljøudvalget, Økonomiudvalget,
Kommunalbestyrelsen

**Sagsfremstilling**

Kalundborg Kommune overtog den gamle vesthavn i Kalundborg
1. januar 2016. Driften af havnen er sket i regi af de øvrige små kommunale
havne, men uden tilførsel af driftsmidler, udover de indtægter der har været
fra den gamle vesthavn.

I takt med udflytningen af erhvervsaktiviteterne fra den
gamle vesthavn er disse indtægter dog faldende og kan ikke dække udgifter til
de løbende mindre reparationer og vedligeholdelsesarbejder, der er på en havn.
Kommunalbestyrelsen afsatte derfor et rådighedsbeløb til disse arbejder i 2018.
Den samlede drift og vedligeholdelse på den gamle vesthavn dækkes således af
indtægterne fra havnedriften og det afsatte rådighedsbeløb.

Udover reparationer og lignende, omfatter driften bl.a
afregninger med brugere og leverandører, tilsyn, drift af installationer og
anlæg og kommunens lovbundne forpligtelser som havneejer.

**Økonomiske konsekvenser**

Der gives en anlægsbevilling på 0,5 mio. kr. til nødvendig
vedligeholdelse af den gamle vesthavn i Kalundborg, finansieret af det afsatte
rådighedsbeløb i 2018. Økonomichefen bemærker, at restrådighedsbeløbet herefter
udgør 0 kr.